ABA liga

**Jadranska liga** (; poznata i kao **ABA liga**, ; prethodno **Gudjer liga**,  i **NLB liga**, ) je košarkaška liga u kojoj se takmiče klubovi iz bivših republika SFRJ: Bosne i Hercegovine, Makedonije, Slovenije, Srbije i Hrvatske i Crne Gore.

Liga postoji uporedo sa domaćim prvenstvima u svakoj zemlji; svi timovi igraju u Jadranskoj ligi i prvenstvu svoje zemlje. Jadranska košarkaška asocijacija (), koja organizuje Jadransku ligu, je punopravni član ULEB-a.

Liga je inspirisala pokretanje Baltičke lige, koja je slično takmičenje u baltičkim zemljama.

## Historija
Raspadom SFRJ 1991. raspala se i košarkaška liga koja se igrala na području te države. Košarkaške lige u sada samostalnim državama Bosni i Hercegovini, Srbiji, Crnoj Gori, Hrvatskoj i Sloveniji nikad nisu dosegle kvalitet koji je postojao u ligi bivše SFRJ.

2001. godine predstavnici KK Bosna, KK Budućnost, KK Cibona i KK Union Olimpija su osnovali Jadransku ligu u koju su se uključili i drugi predstavnici iz BiH, Hrvatske i Slovenije. Prve godine se u Jadranskoj ligi takmičilo 12 timova. Naredne sezone u ligi se takmičila KK Crvena zvezda, prvi klub iz Srbije, kao i izraelski Makabi Tel Aviv. Makabi je napustio ligu sledeće sezone jer za njega nije bilo mesta zbog učešća klubova iz Srbije i Crne Gore. Liga proširena na 14 timova u 2003/04 i na 16 timova 2004/05. Liga se u sezoni vratila na 14 timova. U septembru 2006. liga je potpisala sponzorski ugovor sa Novom ljubljanskom bankom (NLB) i promenjeno joj je ime u NLB liga. U sezoni 2010/11. u ligi je prvi put učestvova jedan tim iz Češke, Nimburk, ali se u njoj zadržao samo jednu sezonu. Od sezone 2011/12. u ligi će učestvovati Makabi iz Tel Aviva, koji je prethodno već igrao u sezoni 2002/03. Od sezone 2024./25. u ligi učestvuje Dubai.

## Sistem takmičenja

Kao i većina drugih košarkaških liga i Jadranska liga se igra u dva dela. Prvi deo takmičenja se odvija po dvostrukom bod-sistemu, tako što svaka ekipa igra sa drugim timom po jednu na domaćem i jednu na gostujućem terenu. Najbolji timovi iz ligaškog dela idu u plej-of rundu.

Od sezone 2001/02 do 2003/04 dalje bi se kvalifikovala četiri tima, a pobednik bi se odlučivao na fajnal-foru. Od sezone 2005. timovi idu na fajnal-ejt. Svaka runda plej-ofa se sastoji iz jedne eliminacione utakmice, što nije često u evropskim ligama. Međutim, pošto klubovi iz Jadranske lige igraju u svojim domaćim prvenstvima i u evropskim takmičenjima, trenutni format je ograničen na ovaj sistem.

U sezoni 2006/07 se igrao plej-of, ali je u sledećoj sezoni odlučeno da se vrati fajnal-foru, a da se plej-of utakmice igraju samo u četvrtfinalu. Pred sezonu 2008/09 odlučeno je da će se igrati samo fajnal-four, bez čevrtfinala.

## Ol-star utakmice
Jadranska liga je uvela Ol-star utakmice koje se igraju pred novogodišnje praznike. Igrači su podeljeni u timove Istoka i Zapada. Za tim Zapada igraju košarkaši klubova iz Slovenije i Hrvatske, a za Istok košarkaši timova iz Srbije, Bosne i Hercegovine i Crne Gore. Na prvoj Ol-star utakmici Jadranske lige 2006. slavio je tim Zapada 134:118, dok je 2007. pobedio tim Istoka 136:113. Najkorisniji igrač prvog Ol-stara je bio košarkaš Zadra Kanađanin Karl Ingliš, a 2007. Crnogorac Nikola Peković.

U takmičenju u zakucavanjima 2006. pobedio je Slovenac Miha Zupan, a 2007. Srbin Ilija Pavković. U brzom šutiranju trojki 2006. pobedio je Finac Temu Raniko, a 2007. Srbin Tadija Dragićević.

## Klubovi po sezonama

U sezoni 2011/12. su učestvovale sledeće 14 ekipe :
 KK Partizan – Beograd 
 KK Hemofarm – Vršac 
 KK Radnički Kragujevac – Kragujevac 
 KK Crvena zvezda – Beograd 
 KK Union Olimpija – Ljubljana 
 KK Krka – Novo Mesto 
 KK Helios Domžale – Domžale 
 KK Zlatorog – Laško 
 KK Cedevita – Zagreb 
 KK Zagreb – Zagreb 
 KK Cibona – Zagreb 
 HKK Široki – Široki Brijeg 
 Makabi Tel Aviv – Tel Aviv 
 KK Budućnost – Podgorica

U sezoni 2023/24. će učestvovati sledećih 14 ekipa:
*   Borac Čačak – Čačak
*   Buducnost – Podgorica
*   Cedevita Olimpija – Ljubljana
*   Cibona – Zagreb
*   FMP Beograd – Beograd
*   Igokea – Laktaši
*   Krka – Novo Mesto
*   Mega Bemax – Beograd
*   Mornar – Bar
*   Partizan – Beograd
*   KK Split – Split
*   Crvena zvezda – Beograd
*   Studentski centar – Podgorica
*   KK Zadar – Zadar

## Dosadašnji pobednici

### Uspešnost klubova

## Učešće ekipa po sezonama

## Vanjske veze

* Zvaničan sajt na engleskom 
* Fantazi menadžer za Jadransku ligu 
* Stranica lige na eurobasket.com